
Parlamentul  României

Camera  Deputaţilor
Comisia pentru Sănătate şi Familie
                Nr. 28/ 398 / 2 octombrie 2003

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.57/2003 pentru prorogarea termenului de intrare în vigoare a Legii spitalelor nr.270/2003, aprobat de Senat în şedinţa din 18 septembrie 2003 şi trimis Comisiei pentru sănătate şi familie  spre dezbatere şi avizare în fond  cu adresa nr.578 din 22 septembrie 2003.


La întocmirea raportului, comisia a avut în vedere avizul favorabil al Comisiei juridice, de disciplină şi imunităţi, avizul favorabil al Comisiei pentru administraţie publică, amenajarea teritoriului şi echilibru ecologic şi avizul favorabil al Consiliului Legislativ .


În raport de obiectul şi conţinutul său, proiectul de lege face parte din categoria legilor ordinare.

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
               Nr. 28/  398/ 2 octombrie 2003 

R A P O R T

asupra proiectului de Lege privind aprobarea Ordonanţei  Guvernului 

nr.57/2003 pentru prorogarea termenului de intrare în vigoare a

Legii spitalelor nr.270/2003

1. Cu adresa nr.578 din 22 septembrie  2003, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege privind aprobarea Ordonanţei Guvernului nr.57/2003 pentru prorogarea termenului de intrare în vigoare a Legii spitalelor nr.270/2003 ( PL nr.578/2003) , aprobat de Senat în şedinţa din 18 septembrie 2003 .


La întocmirea raportului, comisia a avut în vedere avizul favorabil al Comisiei juridice, de disciplină şi imunităţi, avizul favorabil al Comisiei pentru administraţie publică, amenajarea teritoriului şi echilibru ecologic  şi avizul favorabil al Consiliului Legislativ .

Prezentul proiect de lege supus atenţiei Parlamentului spre aprobare,  are drept scop prorogarea termenului de intrare în vigoare a Legii spitalelor nr.270/2003 , până la data de 1 ianuarie 2004, când începe noul an bugetar.

Aplicarea noii Legi a spitalelor, care ar fi trebuit să intre în vigoare la sfârşitul lunii septembrie 2003, presupune refacerea bugetelor de venituri şi cheltuieli ale unităţilor sanitare cu paturi, la scurt timp după ce acestea au fost deja stabilite şi numai pentru o perioadă de trei luni, respectiv trimestrul IV al anului 2003, în condiţiile în care resursele financiare pentru anul 2003 au fost deja repartizate.

Faţă de cele arătate, comisia propune Plenului Camerei Deputaţilor, spre dezbatere şi aprobare , proiectul de Lege privind aprobarea Ordonanţei  Guvernului nr. 57/2003 pentru prorogarea termenului de intrare în vigoare a Legii spitalelor nr.270/2003.

2. În raport de obiectul şi conţinutul său, proiectul de lege face parte din categoria legilor ordinare în conformitate cu  prevederile art.74 alin.(2) din Constituţia României.

3. La lucrările comisiei din ziua de  1.10.2003 , din totalul de 15 membri, au fost prezenţi  14 deputaţi.

Raportul comisiei a fost adoptat  în unanimitate .

În urma dezbaterii, Comisia pentru sănătate şi familie propune Plenului Camerei Deputaţilor admiterea fără modificări a proiectului de Lege privind aprobarea Ordonanţei Guvernului nr.57/2003 pentru prorogarea termenului de intrare în vigoare a Legii spitalelor nr.270/2003, în forma adoptată de către Senat.

                    PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

